armvectores/hy_wikipedia_2023 huggingface dataset:
ԼԽՍՀ (այլ կիրառումներ)

ԼԽՍՀ եզրը կարող է վերաբերել.

Լատվիական Խորհրդային Սոցիալիստական Հանրապետություն, նախկին անդամ-պետություն ԽՍՀՄ կազմում (1940-1990)։
Լիտվական Խորհրդային Սոցիալիստական Հանրապետություն, նախկին անդամ-պետություն ԽՍՀՄ կազմում (1940-1990)։
Վարակսինո (այլ կիրառումներ)

Վարակսինո, կարող է վերաբերել՝

Վարակսինո - գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Վարակսինո - գյուղ Ռուսաստանի Սմոլենսկի մարզի Ելնինսկի շրջանի կազմում։
Վարակսինո - գյուղ Ռուսաստանի Սմոլենսկի մարզի Սիչովսկի շրջանի կազմում։
Կոմիսարովկա (այլ կիրառումներ)

Կոմիսարովկա, կարող է վերաբերել՝

Կոմիսարովկա - գյուղ, Ուկրաինայի Նիկոլաևի մարզի Բերեզանկայի շրջանում
Կոմիսարովկա - գյուղ, Ուկրաինայի Սումիի մարզի Լեբեդինի շրջանում
Կոմիսարովկա - գյուղ (խուտոր) Ռուսաստանի Դաշնության Ռոստովի մարզի Կրասնի Սուլինի շրջանում
Կոմիսարովկա - գյուղ Ռուսաստանի Սմոլենսկի մարզի Շումյաչինսկի շրջանի կազմում
Լիգա (միավոր)

Անվան այլ կիրառումների համար տե՛ս՝ Լիգա (այլ կիրառումներ)
Լիգան երկարության միավոր էր Արևմտյան Եվրոպայի մի շարք երկրներում և այդ երկրների գաղութներում Լատինական Ամերիկայում։ Բառը լատիներենից է տարածվել տարբեր լեզուների մեջ, բայց բուն ծագումը կելտական է։ Հին հռոմեացիները փոխառել են այն գալլիացիներից, և մեկ լիգան Հին Հռոմում հավասար էր մոտավորապես 2 200 մետրի։
Լիգան երբեք չստացավ պաշտոնական կարգավիճակ որևէ երկրում, և նրա արժեքները տարբեր էին տարբեր երկրներում, երբեմն՝ նույնիսկ մեկ երկրում։ Միայն Ֆրանսիայում լիգան (լյո) համեմատաբար կայուն էր և երբեմն օգտագործվում էր որպես չափի պաշտոնական միավոր։ Այժմ լիգան պաշտոնական գործածությունից դուրս է եկել ամենուրեք։
Լիգան ուներ հետևյալ տարբերակները.

անգլիական լիգա (league) - 4 800 - 5 600 մետր։
արգենտինական լիգա (legua) - 5 572 մետր։
գվատեմալական լիգա (legua) - մոտ 4 000 մետր։
իսպանական լիգա (legua) - 4 200 մետր։
հռոմեական լիգա (leuga) - 2 200 մետր։
մեքսիկական լիգա (legua) - չափը անորոշ։
պորտուգալական լիգա (légua) - 4 444 մետր։
ֆրանսիական լիգա (lieue) - 3 250 - 4 680 մետր։
Անատոլի Մարկով

Անատոլի Մարկով (ռուս.՝ Марков, Анатолий Львович, դեկտեմբերի 28 1893 (հունվարի 9 1894), Shchigrovsky Uyezd, Կուրսկի նահանգ, Ռուսական կայսրություն - օգոստոսի 10, 1961(1961-08-10), Սան Ֆրանցիսկո, Կալիֆոռնիա, ԱՄՆ), ռուս սպա, գրող և լրագրող։


== Կենսագրություն ==
Ծագում է Կուրսկ նահանգի պալատականներից, Լև Մարկովի որդին է, Ն. Մարկովի զարմիկը և հայտնի գրող Ե. Մարկովի թոռը։ 
Ավարտել է Վորոնեժի կադետական կորպուսը, Նիկոլաևյան կավալերյան ուսումնարանը։  
Մասնակցել է Առաջին համաշխարհային պատերազմին։ Եղել է Ինգուշյան ձիերի զորգնդի ռոտմիստրը Կովկասյան տեղացի հեծելազորի դիվիզիայում։ Ռուսաստանի քաղաքացիական պատերազմի ժամանակ նա Սպիտակ գվարդիայից էր։ Եղել է Սպայական առաջին հեծելազորի զորագնդի ռոտմիստեր։   
Սպիտակների պարտությունից հետո արտագաղթել է Եգիպտոս, որտեղ աշխատում էր ոստիկանությունում։ Ընդունվել է Կ. Ռոդզաևսկու Համառուսական ֆաշիստական կազմակերպություն, որը 1937 թվականից անվանվել է Ռուսական ֆաշիստական միություն։ Ղեկավարել է ՀՖԿ Եգիպտական բաժինը, որի կենտրոնն Ալեքսանդրիա քաղաքում էր։ Բաժնի անդամները հարբինյան կուսակցական «Մեր ճանապարհը» թերթին թղթակցություն էին ուղարկում Եգիպտոսի մասին և տարածում էին ՀՖԿ քարոզչական գրականություն, այդ թվում նաև` ծովագնացների շրջանում, որոնք Ալեքսանդրիա էին մտնում խորհրդային նավերով։
Եղել է լրագրող և գրող։ Շատ հոդվածների, հիշողությունների, պատմվածքների, պատմական ակնարկների հեղինակ է։ Շնորհիվ նրա` Եգիպտոսում ռուսական վտարանդիները կյանքի, ինչպես նաև` ընդհանուր շրջանի պատմության վերաբերյալ հետաքրքիր շատ հոդվածների են պահպանվել։ Գրել է ուղղափառության մասին, արևելքում եկեղեցիների պատմության մասին։ Մասնակցել է ամերիկյան գիտական էքսպիդիցիայի աշխատանքներին` Կահիրեի համալսարանի հետ համագործակցելով, զբաղվելով Եգիպտոսի և Սինայ լեռան հին գյուղացիների մատուռների ուսումնասիրմամբ։
Առաջին համաշխարհային պատերազմից հետո Մարկովը տեղափոխվում է ԱՄՆ։ Համագործակցել է փարիզյան «Ռուսական միտք» թերթի հետ։
Մահացել է 1961 թվականի օգոստոսի 10-ին Սան Ֆրանցիսկոյում, որտեղ թաղվել է սերբյան գերեզմանատանը։


== Ծանոթագրություններ ==


== Գրականություն ==
Денисова Л. П. Краеведческий текст на занятиях по русскому языку // Культура речи: наука, образование, повседневность: Сб. научных статей. — Курск, 2004. — С. 27-37.
Денисова Л. П. Концепт «родные гнезда» (на материале произведений А. Маркова (Шарки) // Язык, литература, ментальность: разнообразие культурных практик: Матер. II Междунар. конф. / Науч. ред. Р. К. Боженкова. — Курск, 2009. — Ч. 1. — С. 256—261.
Денисова Л. П. Концепт «родные» в языковом пространстве Анатолия Маркова (Шарки) Интерпретация текста: лингвистический, литературоведческий и методический аспекты. — Чита, 2009. — С. 297—300.
Денисова Л. П. «Невозвратное прошлое» в творчестве А. Маркова (человек, пространство, время, агионимы) // Язык, литература, ментальность: разнообразие культурных практик / ред. кол. Н. А. Боженкова (отв. ред.). — Курск: Изд-во Юго-Зап. ун-та, 2012. — С. 58-62.
Денисова Л. П. В поисках утраченного (На материале произведений А. Маркова) // Теологический вестник Смоленской Православной Семинарии: ежегодный научный журнал. — Смоленск: Свиток, 2016. — С. 120—134:


== Արտաքին հղումներ ==
Անատոլի Մարկով
Անատոլի Մարկով (մականունը` Շարկի) (1893—1961)
Լուսանկարներ
Մալանդրի

Մալանդրի (ֆր.՝ Malandry), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 65 մարդ, բնակչության խտությունը` 9.46 մարդ/կմ²։ Բնակավայրը զբաղեցնում է 6.87 կմ² տարածք։


== Աշխարհագրություն ==
Գտնվում է Փարիզ քաղաքից 230 կմ արևելք, Շալոն ան Շամպայն քաղաքից 95 կմ հյուսիս-արևելք, Շառլվիլ Մեզիեր քաղաքից 45 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 40 աշխատունակ (15-64 տարեկան) բնակիչ, որոնցից ակտիվ էին 30-ը, իսկ ոչ ակտիվները` 10։ Ակտիվության ցուցանիշը կազմում է 75,0 %։ 30 աշխատունակ մարդկանցից աշխատել է 28 անձ (19 տղամարդ և 9 կին)։ Գործազուրկ են եղել 2 անձ (2 կին)։ 10 անաշխատունակներից 3-ը եղել են աշակերտներ կամ ուսանողներ, 1-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տահիտյան մարգարիտ

Տահիտյան մարգարիտ (անգլ.՝ Tahitian pearl կամ սև մարգարիտ), օրգանական գոհար, որը ձևավորվում է սևաշուրթ ոստրեի կողմից (Pinctada margaritifera)։ Այս մարգարիտներն իրենց անունն ստացել են այն փաստի շնորհիվ, որ դրանք հիմնականում արդյունահանվում են Ֆրանսիական Պոլինեզիայի կղզիների ու Տահիտիի շրջակայքում։


== Նկարագրություն ==
Տահիտյան մարգարիտները հանդիպում են սպիտակից մինչև սև գույների բազմազանությամբ։ Կարող են պարունակել կանաչի, վարդագույնի, կապույտի, արծաթագույնի և դեղինի տարբեր ենթատոներ և երանգներ, որոնցից ամենաարժեքավորները համարվում են ավելի մուգ տարատեսակները, քանի որ տահիտյան մարգարիտների բնական մուգ երանգները յուրահատուկ հատկություն են մարգարիտների մեջ։ Իսկական սև տահիտյան մարգարիտը չափազանց հազվադեպ է ու հիմնականում համարվում է աշխարհի ամենագեղեցիկ մարգարիտների տեսակներից մեկը։ «Սև» համարվող տահիտյան մարգարիտների մեծ մասն իրականում ածխագույն, արծաթագույն կամ մուգ կանաչ է։ Տահիտյան մարգարիտի առավելությունն այն է, որ ոստրեն, որի ներսում նրանք աճում են, բավականին մեծ է ու երբեմն կշռում է տասը ֆունտ։ Սա նշանակում է, որ տահիտյան մարգարիտը կարող է հեշտորեն միջինից ավելի մեծ չափ ընդունել։
Մշակված տահիտյան մարգարիտը հանդիպում է տարբեր ձևերով, չափերով և գույներով․ ձևերից են՝ կլորը, կիսակլորը, կոկոնաձևը, շրջանաձևը, օվալը, կաթիլաձևը, կիսաբարոկկոն և բարոկկոն։ Իրենց ավելի մուգ երանգների պատճառով տահիտյան մարգարիտները հիմնականում հայտնի են որպես «սև մարգարիտներ»։ Սակայն նրանք  կարող են պարունակել կանաչի, վարդագույնի, կապույտի, արծաթագույնի և դեղինի տարբեր ենթատոներ ու երանգներ։ Այս բոլոր գույները (կամ դրանց ցանկացած համադրությունը) կարելի է հանդիպել մշակված տահիտյան մարգարիտներում։ Ձևերի և գույների բազմազանության շնորհիվ տահիտյան մարգարիտը տեղավորվում է ցանկացած ակնագործական միջավայրում։ Փոփոխականությունն ու գունախառնուրդը նրան արժեք են հաղորդում։


== Ստացում ==

Տահիտյան մարգարիտ ստանալու համար պատվաստողը փափկամարմինների խեցուց պատրաստված ուլունք է դնում հասունացած փափկամորթի վերարտադրողական օրգանի մեջ։ Ոստրեից երկու տարի է պահանջվում մարգարիտ ստեղծելու համար հասունանալու համար։ Ուլունքի հետ ներդրվում է նաև դոնոր փափկամորթի թաղանթային հյուսվածքի մի կտոր, որի ազդեցությամբ ձևավորվում է ապագա մարգարիտի գույնը և որն ապահովում է էպիթելային բջիջներ, որպեսզի ոստրեն սադափ ստեղծի միջուկի շուրջ։ Գործընթացում օգտագործվող նյութերն օրգանական են, որով նվազեցվում է ոստրեի կողմից միջուկն անտեսելու հավանականությունը։ Խեցին ավազապատվում ու կլորացվում է, որպեսզի ձևավորվող մարգարիտն ունենա համեմատաբար կլորավուն տեսք։ Ամբողջ գործընթացն արագ է տեղի ունենում, քանի որ ոստրեները չեն կարող շատ երկար գոյատևել ջրից դուրս։


== Արտահանում ==
Տահիտյան մարգարիտը Ֆրանսիական Պոլինեզիայի ամենամեծ արտահանումն է, որը կազմում է երկրի տարեկան 20 մլն դոլար արտահանումների ավելի քան 55 տոկոսը։  Տահիտյան մարգարիտների մշակման արտադրամասերը գտնվում են Տուամոտու-Գամբիեր կղզեխմբի կապույտ ծովածոցերում․ այն մեկն է Ֆրանսիական Պոլինեզիան կազմող հինգ կղզեխմբերից (Տահիտին Ֆրանսիական Պոլինեզիայի ամենամեծ կղզին է, իսկ տահիտացիները կազմում են տարածքի գլխավոր էթնիկ ժողովուրդը)։


== Տես նաև ==
Սերվիլիայի մարգարիտ․ Հուլիոս Կեսարի կողմից իր սիրուհի Սերվիլիային նվիրված սև մարգարիտ


== Ծանոթագրություններ ==
Դոսկինո (գյուղ, Բոգորոդսկի շրջան)

Դոսկինո (ռուս.՝ Доскино), գյուղ Ռուսաստանի Նիժնի Նովգորոդի մարզի Բոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռեպեր (գեոդեզիա)

Հենանիշ, ռեպեր (ֆրանսերեն՝ repere-նիշ, նշան, ելակետ), գեոդեզիայում, հատուկ նշան, որ արվում է քարե շինության պատին կամ գետնին, տեղանքում նշանակում և սևեռում է այն կետը, որի բարձրությունը ծովի մակարդակից որոշվում է հարթաչափման միջոցով։
Աստերոիդների ցանկ (93101-93200)

Աստերոիդների ցանկ (93001-93100)  • Աստերոիդների ցանկ  • Աստերոիդների ցանկ (93201-93300)
 Աստերոիդների ցանկ (93001-93100)  • Աստերոիդների ցանկ  • Աստերոիդների ցանկ (93201-93300)


== Աղբյուր ==
«Discovery Circumstances: Numbered Minor Planets (90001)-(95000)»։ www.minorplanetcenter.net
Գեթթեր Յաանի

Գեթթեր Յաանի (Կաղապար:Lang-ee, փետրվարի 3, 1993(1993-02-03), Տալլին, Էստոնիա), էստոնացի երգչուհի։ Մասնակցել է Eesti otsib superstaari (Էստոնիան փնտրում է սուպերսթար) մրցույթի երրորդ սեզոնին և զբաղեցրել 4-րդ հորիզոնականը։
2011 թվականին Rockefeller Street երգով ներկայացրել է Էստոնիան Եվրատեսիլ 2011 երգի մրցույթում և մրցույթի եզրափակիչ փուլում զբաղեցրել է 24-րդ հորիզոնականը։


== Ծանոթագրություններ ==
Քսիլոֆոն

Քսիլոֆոն (անգլերեն և ֆրանսերեն՝ xylophone, գերմաներեն՝ xylophon, իտալերեն՝ xilofono), հարվածային երաժշտական գործիք, որը պատկանում է հարվածայինների իդիոֆոնների կարգին։ Այն կազմված է խրոմատիկ կերպով դասավորված փայտյա կամ մետաղյա թիթեղներից (ինչպես դաշնամուրը) և նվագվում է փայտյա կամ կաուչուկե փայտիկներով։ Գործիքը դնում են հատուկ հենակների վրա։


== Նկարագիր և համառոտ պատմություն ==
Քսիլոֆոնը շատ հին երաժշտական գործիք է։ Որոշ տվյալներով առաջին քսիլոֆոնները հանդիպել են Աֆրիկայում և Ինդոնեզիայում՝ 14-րդ դարում։ Իսկ այլ վկայությունների համաձայն քսիլոֆոնը կարելի է գտնել նաև 9-րդ դարի մանրապատկերներում։ Հին ժողովուրդները, պատահաբար հարվածելով որոշ ծառերի, լսել են երաժշտական հնչյուններ. նրանք կտրել և մշակել են այդ ծառերի փայտերը և դրանցից պատրաստել երաժշտական գործիքներ։
Եվրոպայում առաջին քսիլոֆոնները հանդիպել են 15-րդ դարում, բայց սկզբնական շ̕րջանում այս գործիքը հանդիպել է միայն տոնակատարություններում և սգո երաժշտություններում։ Քսիլոֆոնը օգտագործում են նաև տարբեր երկրների ազգային երաժշտությունների մեջ։ Դասական երաժշտության մեջ քսիլոֆոնը մտել է միայն 19-րդ դարի վերջում։ Արդեն նույն դարասկզբում լավ քսիլոֆոնահարներ էին հանդիպում։ Այս գործիքով զմայլվել են Ֆրեդերիկ Շոպենը, Ֆելիքս Մենդելսոնը, Ֆերենց Լիստը և այլ կոմպոզիտորներ։ Բայց առաջին անգամ այն նվագախմբում օգտագործել է Քամիլ Սեն-Սանսը իր "Մահվան Պար" ստեղծագործությունում։ Այնուհետև նույն կոմպոզիտորը քսիլոֆոն օգտագործել է «Կենդանիների Պարահանդես»-ում։ Սեն-Սանսից հետո քսիլոֆոնը օգտագործել են Գուստավ Մալերը (6-րդ սիմֆոնիա), Ջակոմո Պուչչինին, Ռիխարդ Շտրաուսը, Կլոդ Դեբյուսին, Բելա Բարտոկը, Իգոր Ստրավինսկին, Օլիվիե Մեսսիան և այլ կոմպոզիտորներ։ Քսիլոֆոն ամենաշատը օգտագործել է Դմիտրի Շոստակովիչը (համարյա բոլոր սիմֆոնիաներում և թավջութակի կոնցերտում)։
Մինչ այսօր կարելի է հանդիպել տարբեր տեսակի և մեծության քսիլոֆոններ։ Աֆրիկայի տարբեր երկրների ազգային երաժշտություններում քսիլոֆոնը գրավում է շատ կարևոր տեղ։ Քսիլոֆոնի տարատեսակներից են բալաֆոնը, մարիմբան, զանգակը, լիտոֆոնը և այլ հարվածային գործիքներ։
Ոսկու ստանդարտ

Ոսկու ստանդարտ - ոսկու մոնոմետալիզմ, դրամական համակարգ, երբ համընդհանուր համարժեքի դեր է կատարում ոսկին, շրջանառում են ոսկյա ստակները կամ ոսկով փոխանակվող դրամանիշերը։ Սահմանվել է 18-րդ վերջին Մեծ Բրիտանիաում, կապիտալիստական աշխարհում լայն տարածում ստացել 19-րդ դարի վերջին քառորդում։ Գոյություն է ունեցել ոսկյա ստակների, իսկ 1924-1928 թվականներից՝ ոսկյա ձուլածոների և դևիզային ստանդարտների ձևերով։ Առաջինի համար բնորոշ էին ոսկյա ստակների ազատ շրջանառությունը, փողի բոլոր ֆունկցիաների կատարումը ոսկու կողմից, լիարժեք դրամների հատումը։


== Ոսկյա ձուլածոներ ==
Ոսկյա ձուլածոների ստանդարտի դեպքում (կիրառվել է ոսկու հարուստ պաշարներ ունեցող երկրներում) թղթադրամները կամ բանկային տոմսերը փոխանակվում էին որոշակի կշիռ և հարգ ունեցող ձուլածո ոսկու, այլ ոչ թե ոսկյա ստակների հետ։ Ըստ ոսկու դևիզային ստանդարտի, ազգային դրամանիշերը փոխանակվում էին այլ երկրների վալյուտաների հետ, որոնք, իրենց հերթին, կարող էին փոխանակվել ոսկով։ 1929-1933 թվականներին, վալյուտային ճգնաժամի հետևանքով, ոսկու ստանդարտը վերացվեց կապիտալիստական երկրների մեծ մասում, 1934-1936 թվականներին՝ Ֆրանսիայում և արևմտաեվրոպական մի շարք պետություններում, և սահմանվեց թղթադրամի շրջանառություն։ 1971 թվականի օգոստոսի 15-ից ԱՄՆ-ը պաշտոնապես արգելել է նաև թղթե դոլարների փոխանակումը ոսկով։


== Արտաքին հղումներ ==
«Государство и Деньги», 1-я часть, Мюррей Ротбард (ռուս.)
«Человеческая деятельность» Archived 2008-05-18 at the Wayback Machine., Людвиг фон Мизес (ռուս.)
«Капитал» т. 1 гл. 3: "Деньги, или обращение товаров", Карл Маркс (ռուս.)
Ալֆարա դե Կարլես

Ալֆարա դե Կարլես (իսպ.՝ Alfara de Carles), մունիցիպալիտետ Իսպանիայում։ Գտնվում է Լեյդա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Բաշ Էբռե շրջանում։ Տարածքը կազմում է՝ 63,9 կմ2։ Բնակչությունը՝ 398 մարդ (2010 թվականի տվյալներով)։


== Արտաքին հղումներ ==
պաշտոնական կայք
Información general Archived 2008-04-26 at the Wayback Machine.
Datos estadísticos
Հենրի Քենդալ

Հենրի Վեյ Քենդալ (անգլ.՝ Henry Way Kendall, դեկտեմբերի 9, 1926(1926-12-09)[…], Բոստոն, ԱՄՆ - փետրվարի 15, 1999(1999-02-15)[…], Ուոկալա շրջան, Ֆլորիդա, ԱՄՆ), ամերիկացի ատոմային ֆիզիկոս, աշխատել է Մասաչուսեթսի տեխնոլոգիական ինստիտուտում։ 1990 թվականի Ֆիզիկայի Նոբելյան մրցանակի դափնեկիր, մրցանակը ստացել է Ջերոմ Ֆրիդմանի և Ռիչարդ Թեյլորի հետ համատեղ, «էլեկտրոնների պրոտոնների և կապված նեյտրոնների վրա խորը ոչառաձգական ցրման հեղափոխական հետազոտությունների համար, որոնք էական կարևորություն ունեն մասնիկների ֆիզիկայում քվարկային մոդելի մշակման համար»։
Ավարտել է Ամխերստի քոլեջը (բակալավրի աստիճան, 1950 թվական), փիլիսոփայության դոկտորի կոչում ստացել է Մասաչուսեթսի տեխնոլոգիական ինստիտուտում 1955 թվականին։
Հանդիսանում է Մտահոգված գիտնականների միության անդամ, և նրա նախագահն է 1974 թվականից մինչև մահը։ Այս պաշտոնում հանդիսացել է «Մարդկության նախազգուշացման» (1992) կազմակերպիչը, որը ստորագրել են 1700 գիտնականներ, այդ թվում և այդ պահին ապրող Նոբելյան մրցանակակիրների մեծամասնությունը, որը նախազգուշացնում է՝ մարդիկ և բնությունը գտնվում են իրար հետ բախման հետագծի վրա։ Հանդիսանում է նաև JASON-ի անդամ։
Քենդալը մահացել է բարդ արյունահոսությունից, Վակուլա Սփրինգս ազգային պարկում ջրասուզական արշավախմբի աշխատանքներին մասնակցելիս։


== Ծանոթագրություններ ==


== Արտաքին հղումներ ==
Հ. Վ. Քենդալ. «Խորը ոչառաձգական ցրում. Պրոտոնի վրա փորձեր և սկեյլինգի դիտարկումներ». Նոբելյան դասախոսություն // «Ֆիզիկական գիտությունների հաջողություններ», հատոր 161, թողարկում 12, դեկտեմբեր 1991
Տեղեկություններ Նոբելյան կոմիտեի կայքում(անգլ.)
Նարգիզ

Վաղենիկ (լատ.՝ Narcissus) շքանարգիզազգիների ընտանիքի բազմամյա, սոխուկավոր խոտաբույսերի ցեղ։


== Կենսաբանական նկարագիր ==

Ծաղկակիր ցողունը մերկ է, բարձրությունը՝ մինչև 35 սմ։ Տերևներն արմատամերձ են, նեղ գծաձև։ Ծաղիկները հիմնականում մեկական են (կան նաև ողկույզներով)։ Ծաղկում է ապրիլ-մայիսին։ Պտուղը տուփիկ է։


== Անվանում ==
Հայկական անվանումներն են՝ Փռնչուկ,Վաղենիկ,Պայպուն,սարի ծաղիկ։
Նարգիզը հին սանսկրիտից թարգմանաբար նշանակում է՝ «կրակի ծաղիկ» (այդպես են անվանել նաև լուսինը)։ Հնդիկները համարել են, որ այդ ծաղիկը լուսավորում է խավարը։
Հին պարսիկներն այս ծաղիկն անվանում էին չթառամող բերկրանք, «Narcissus» անվանումը ծագել է հունարեն «նարկաո»՝ «թմրեցնել», «շշմեցնել» բառից, իսկ poeticus անվանումը ստացել է, քանի որ դարեր շարունակ ծաղկի գեղեցկությունը գովերգվել է բազմաթիվ բանաստեղծների կողմից։
Գերմանիայում նարգիզը խորհրդանշում է սեր եւ երջանիկ ամուսնություն, նարգիզի հուռութքն ամրապնդում է փոխադարձ սերը։


== Նշանակություն ==
Նարգիզի բոլոր տեսակները թունավոր են։ Սոխուկներն ու տերևները պարունակում են լիկորին ալկալոիդ, որն ունի հակաբորբոքային, ջերմիջեցնող, ցավազրկող, նաև բրոնխային գեղձերի արտազատությունն ուժեղացնող հատկություններ։ Արգելակում է բարձրակարգ բույսերի և ծովային ջրիմուռների բջիջների բազմացումն ու աճը։
Նարգիզների որոշ տեսակներ պարունակում են եթերային յուղեր, իսկ կոճղարմատները՝ ալկալոիդներ, որի պատճառով դրանք լայնորեն օգտագործվում են օծանելիքի արտադրության եւ բժշկության մեջ։ Նարգիզների մեծ տրցակի առկայությունը ննջասենյակում կարող է նյարդային մարդկանց մոտ գլխացավ առաջացնել։ Բուժական նպատակներով օգտագործվում են խոտաբույսի կոճղարմատները, որոնց պատրաստուկներն ունեն հակաբորբոքային, մանրէասպան, վերքամոքիչ ազդեցություն։


== Տեսակներ ==
Հայտնի է մոտ 60 տեսակ։ ՀՀ-ում բնության մեջ չի հանդիպում։ Մշակվում են բազմաթիվ սորտեր՝ վառ դեղին, սպիտակ, խոշորածաղիկ և այլն, որոնք աճեցվում են պուրակներում, պարտեզներում, կիրառվում ծաղկային ձևավորումներում։


== Գեղարվեստական գրականության մեջ ==
Նարգիզ: Աննա Սաքսե, «Հեքիաթներ ծաղիկների մասին», Ե., Դարակ, 2020, էջ 21-23։


== Գրականություն ==
Чопик В.И. Декоративные травянистые растения для открытого грунта СССР. В 2 т. / Н. А. Аврорин. — Л.: Наука, Лен. отд., 1977. — Т. 1. — С. 106-111.
Е. Н. Зайцева, Е. Т. Новикова Интродукция нарциссов // Интродукция и приемы культуры цветочно-декоративных растений. — М.: Наука, 1997. — 168 с.
В. Чуб. Махровые нарциссы. // Цветоводство, № 3, май/июнь 2007.
Нарцисс, растения из семейства амариллевых // Энциклопедический словарь Брокгауза и Ефрона: В 86 томах (82 т. и 4 доп.). — СПб., 1890—1907.


== Արտաքին հղումներ ==
Путеводитель по нарциссам. Александров К. Archived 2010-12-16 at the Wayback Machine., On-line газета «Академия садовода»
Информация о растении — Нарцисс
Վորոն-Լոզովկա

Վորոն-Լոզովկա (ռուս.՝ Ворон-Лозовка), գյուղ Ռուսաստանի Լիպեցկի մարզի Խլևենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ասաֆ Հանուկա

Ասաֆ Հանուկա (եբրայերեն՝ אסף חנוכה‎, անգլ.՝ Asaf Hanuka, 1974[…], Թել Ավիվ, Իսրայել) , իսրայելցի գրքի ձևավորող և ծաղրանկարիչ, որը իր երկվորյակ եղբոր՝ Թոմեր Հանուկայի (անգլ.՝ Tomer Hanuka) հետ ստեղծել է Bipolar կոմիքսը, որը առաջարկվել է The Will Eisner Comic Industry Awards, Harvey Awards և Ignatz Awards մրցանակների։ Աշխատում է Vibe, Նյու Յորք Թայմս, Harvard Business Review և Wall Street Journal խոշոր լրագիրների հետ։ Իր լավագույն աշխատանքն է համարում 2006 թվականին Էդգար Քերետի ստեղծագործության հիման վրա ստեղծած «Կամիկաձե պիցերիան» գրաֆիկական վեպը։
Ժամկետային զինվորական ծառայության ժամանակ սկսել է համագործակցել իսրաելացի գրող Էդգար Քերետի հետ։ 1997 թվականին Էդգարի պատմվածքների «Զայրույթի փողոցները» ժողովածուն ձևավորել է Ասաֆը։ Նրանց հաջորդ համատեղ աշխատանքը «Կամիկաձե պիցերիան» էր, որը 2007 թվականին առաջադրվել է Էյսեր մրցանակին, թարգմանվել է անգլերեն և իսպաներեն։
Նա 2010 թվականի հունվարից ինքնակենսագրական կոմիքսներ է թողարկում, որոնք հրատարակվում են իսրաելական Calcalist բիզնես-ամսագրում։ Ասաֆ Հանուկան շահել է Illustrator ընկերության 2010 թվականի ոսկե մեդալը և տարեկան Communication Arts կատարելության մրցանակը։


== Հրատարակված գրքեր ==


=== Անգլերեն ===
Bipolar, with Tomer Hanuka, Alternative Comics (publisher)|Alternative Comics,
Pizzeria Kamikaze, with Etgar Keret, Alternative Comics (publisher)|Alternative Comics, 2005, ISBN 1-891867-90-3.


=== Եբրայերեն ===
Simtaot Hazaam (Streets of Fury), by Etgar Keret, Zmora Bitan, 1997.


=== Ֆրանսերեն ===
"Carton Jaune!", with Didier Daeninckx, (publisher) Hachette 2004
"K.O. a Tel Aviv" collection of The Realist comics strips, (publisher) Steinkis 2012
"K.O. a Tel Aviv 2" second collection of The Realist comics strips, (publisher) Steinkis 2014
"K.O. a Tel Aviv 3" third collection of The Realist comics strips, (publisher) Steinkis 2016
"Le Divin", with Tomer Hanuka, story by Boaz Lavie, Dargaud, 2015


== Ծանոթագրություններ ==


== Արտաքին հղումներ ==
Asaf Hanuka.com – official website
The Realist autobiographical comics
Ինջա (այլ կիրառումներ)

Ինջա, կարող է վերաբերել՝

Ինջա - գյուղ Արևելյան Հայաստանում, Երևանի նահանգի Սուրմալուի գավառում
Ինջա - գյուղ Արևմտյան Հայաստանում, Էրզրումի վիլայեթի Բայազետի գավառում
Ջովե

Ջովե (իտալերեն՝ Giove), կոմունա Իտալիայում, գտնվում է Ումբրիա մարզի Տեռնի գավառում։
Բնակչությունը կազմում է 1892 մարդ (2008), բնակչության խտությունը՝ 125 մարդ/կմ²։ Տարածքը կազմում է 15 կմ²։ Փոստային ինդեքս՝ 5024։ Հեռախոսային կոդ՝ 0744։


== Ժողովրդագրություն ==
Բնակչության աճը


== Համայնքի վարչակազմ ==
Հեռախոսահամար։ 0744 992928
Էլեկտրոնային փոստ։ info@comune.giove.tr.it
Պաշտոնական կայք։http://www.comune.giove.tr.it/


== Արտաքին հղումներ ==
Պաշտոնական էջ (իտալ.)


== Ծանոթագրություններ ==
Բորովայա (այլ կիրառումներ)

Բորովայա, կարող է վերաբերել՝


== Ուկրաինայի բնակավայրեր ==
Բորովայա - գյուղ, Ուկրաինայի Խարկովի մարզի Զմիյովի շրջանում
Բորովայա - քաղաքատիպ ավան, Ուկրաինայի Խարկովի մարզի Բորովի շրջանում


== Ռուսաստանի բնակավայրեր ==
Բորովայա - գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բորովայա - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բորովայա - գյուղ Ռուսաստանի Սմոլենսկի մարզի Սմոլենսկի շրջանի կազմում։
Բորովայա - գետ Ռուսաստանում, հոսում է Օպարինսկի շրջանում, Կիրովի մարզում
Ջնդրաղաչ

Ջնդրաղաչ (նաև Ջնդրախաչ, Ջնդրաղաջ, ջնդր թուրքերեն՝ čand-dār, գրաբար` ճանդարի, սոսի և թուրքերեն՝ ağaç, աղաջ` ծառ), սրբավայր-մատուռ Վայոց ձորի մարզի Ռինդ գյուղի հյուսիս-արևմտյան մասում, Ջնդրաղաչի սարավանդի վրա։


== Տեղագրություն ==
Ջնդրաղաչի պրիզմայաձև հարթակը գտնվում է բնակավայրից 1 կմ հյուսիս-արևմուտք։ Այն պաշտվել է որպես սրբատեղի։ Այս բարձունքում զուգորդվում են քրիստոնեական և նախաքրիստոնեական հուշարձանները։ Ջնդրաղաչ սրբավայրում կան երկու մենհիրներ, իսկ հարթակի դեր է կատարում միջնադարյան տապանաքարը։ 2006 թվականին ՀՀ կառավարության N1905 որոշմամբ սրբավայրի մատուռի անունը հաստատվել է որպես «Ջնդրախաչ»։


== Ստուգաբանություն ==
Սրբավայրի անվանումը բաղկացած է ջնդր և աղաչ բառերից։ «Աղաչը» թուրքերենում նշանակում է «ծառ»։ «Ջնդր» արմատի հետ կապված կա երկու տարբեր կարծիք։ Առաջինի համաձայն այն գրաբարի ճանդարի (ջանդարի, ճանդար, ճանտարի) բառն է, որի մեջ ա>ը հնչյունափոխությունն է եղել։ Բառն ունի սոսի, չինարի իմաստը։ Համաձայն այս տարբերակի, հնագույն ժամանակներում սրբավայրի տեղում եղել է սոսու ծառ, իսկ նախաքրիստոնեական շրջանում Հայաստանում ընդունված է եղել այդ ծառի պաշտամունքը։
Երկրորդ վարկածի համաձայն այն ջընքըռ (ջընգըռ), ջնթա բառն է, որը տարածաշրջանի խոսվածքում ունի քուրձ, լաթ, ցնցոտի, քրքրված շոր իմաստը։


== Պատմություն ==
Սրբավայրի տեղում Հին Ռինդի և թրքաբնակ Չիվայի միջև գտնվող Ջնդրաղաջի սարահարթը նորագույն շրջանում հայտնի է որպես հայ-թուրքական բազմաթիվ կռիվների մարտադաշտ։ Նշանակալի է 1919 թվականի նոյեմբերի 29-ի մեծ կռիվը, որտեղ Աղավնաձորի ու Ռինդի դասակները և աշխարհազորը ջաղջախեցին և Ջնդրաղաջու դիրքերից դուրս շպրտեցին Խալին բեյի գլխավորությամբ Չիվայով դեպի Ռինդ և Աղավնաձոր արշավող Շարուրի թուրք հրոսակներին։


== Ծանոթագրություններ ==
Լուկա Բիստրով

Լուկա Վոնիֆատևիչ Բիստրով (ռուս.՝ Лука Вонифатьевич Быстров, հոկտեմբերի 11, 1887(1887-10-11), Պոպովկա (Կաշարսկի շրջան), Կաշարսկի շրջան, Ռոստովի մարզ, ԽՍՀՄ - օգոստոսի 23, 1916(1916-08-23)), ռուս հոգևոր գրող։


== Կենսագրություն ==
Լուկա Բիստրովը ծնվել է 1887 թվականի հոկտեմբերի 11-ին Վոյսկա Դոնսկի մարզի Պոպովկա գյուղում։  Նրա պապը գյուղի հոգևորականն էր, նա թոռանը գրագիտություն էր սովորեցնում աստվածաբանական գրքերով, և Լուկան յոթ տարեկանից  եկեղեցու ծխական դասի համար կարդում էր այդ գրքերը։ Շուտով նրա հայրն էլ է դառնում հոգևոր ծառայող և ընտանիքով տեղափոխվում են Վոյսկա Դոնսկի մարզի հեռավոր շրջաններից մեկը։ Այստեղ Լուկան թվաբանություն և գրաճանաչություն է սովորում կազակ սպայի մոտ։ Ունենալով երգեցողության ընդունակություններ՝ Լուկան 15 տարեկանից ելույթ էր ունենում եկեղեցական երգչախմբում ավագ երգչի հետ։ Երկու տարի հետո Լուկա Վոնիֆատևիչը հիմնավորվում է Վոյսկա Դոնսկի օկրուգի Նիժնեչիրսկի ստանիցայում։  Այստեղ նա զբաղվում է ստեղծագործական գործունեությամբ և պատրաստվում էր ուսուցչի կոչման համար քննությունների։  1908 թվականին հանձնում է քննությունները և սկսում աշխատել  ժողովրդական ուսուցիչ։ Սոցիալական արատների ցասկոտ բացահայտումների համար նա ընկնում է Կոնստանտինովյան բանտ։ Բանտից ազատվելուց հետո նա թողնում է ուսուցչությունը և զբաղվում ինքնակրթությամբ, սովորելով Նովոչերկասսկում երկամյա դասընթացներում, ստանում է հասունության ատեստատ և Դոնում իրականացնում հոգևոր-լուսավորչական և գրականագիտական գործունեություն։ Լուկա Վոնիֆատևիչը զոհվել է ռազմաճակատում 1916 թվականի օգոստոսի 23-ին։


== Ստեղծագործական ուղի ==
Լուկա Վոնիֆատևիչը հրատարակվել սկսել է 1908 թվականից։  Իր ստեղծագործությունների սյուժեն նա վերցնում էր Նիժնեչիրսկի ստանիցայի աշխույժ կյանքից։ Իր պատմվածքներում և ուրվագծերում նա նկարագրում էր կազակական կենցաղի կոլորիտը։ Նրա ստեղծագործությունները տպագրում էին «Եկեղեցի», «Եկեղեցական երգեցողություն» և այլ  ռուսական ամսագրերում ու թերթերում։
«Դառը ճակատագիր», «Հարբեցողության համար պայքարում», «Քարոզչական կեղծիք», «Տիրակալ», «Ինքնախաբեություն», «Երգչախմբային երգեցողություն», «Կարգադրիչներին և երգիչներին», «Հին անտառի վիպակը» հոդվածներում նա բարձրացնում էր իր ժամանակի կյանքի հոգևոր և մշակութային հարցերը։  Հնածեսական տպագրության ստեղծումով նա սկսեց հրատարակվել  «Հնածեսական միտք» ծանրաբարո հրատարակչությունում։
Բիստրովի հանրաճանաչ ուրվագծերից են «Նահանջողականության հոգեբանությունը», «Վոլտերը ուխտադրժության մասին», «Երգեցողության գրքերի հարցերի մասին»։ Բիստրովը հրատարակել է դասագրքեր հնադավանական դպրոցների համար։ Բիստրովի գրքերն ու ստեղծագործությունները հրատարակվում էին մինչհեղափոխական Մոսկվայում, Սանկտ-Պետերբուրգում և Կիևում։


== Ծանոթագրություններ ==


== Արտաքին հղումներ ==
Валерий Волков: «Старообрядческая апологетика представляет собой нечто похожее на систему Менделеева...»
Միրկո Վուչինիչ

Միրկո Վուչինիչ (չեռնոգորերեն՝ Mиpкo Bучинић, հոկտեմբերի 1, 1983(1983-10-01), Նիկշիչ, Մոնտենեգրոյի Սոցիալիստական Հանրապետություն, ՀՍՖՀ), չեռնոգորացի ֆուտբոլիստ, ով ներկայումս որպես հարձակվող հանդես է գալիս իտալական Յուվենտուս ակումբում։ Նա Չեռնոգորիայի ֆուտբոլի ազգային հավաքականի լավագույուն ռմբարկուն է։


== Ծանոթագրություններ ==
Սուրեն Շադունց

Սուրեն Կոստանդինի Շադունց (1898, Ջրական, Ելիզավետպոլի նահանգ, Ռուսական կայսրություն - ապրիլի 21, 1938(1938-04-21), Կոմմունարկայի կրակահրապարակ), խորհրդային կուսակցական և պետական գործիչ։ ԽՄԿԿ անդամ (1917)։


== Կենսագրություն ==
Սովորել է Շուշիի ռեալական դպրոցում։ Քարոզչական աշխատանք է տարել և մասնակցել խորհրդային ռեժիմի հաստատմանը Ադրբեջանում։ 1921 թվականի մարտին տեղափոխվել է Հայաստան, մասնակցել Զանգեզուրի քաղաքացիական կռիվներին։ 1921-1923 թվականներին եղել է ՀԿ(բ) կ Երևանի կոմիտեի քարտուղար, 1923-1927 թվականներին՝ ՀԽՍՀ հողժողկոմատի ջրային տնտեսության վարչության պետ, իսկ 1927-1928 թվականներին ղեկավարել է ջրային տնտեսության Անդրկովկասյան վարչությունը։ 1928-1931 թվականներին աշխատել է ՀամԿ(բ) կ Կենտկոմում։ 1931-1932 թվականներին Միջինասիական բամբակամիավորման նախագահն էր։ 1931 թվականի գարնանը, որպես ՀամԿ(բ) կ Միջինասիական բյուրոյի լիազոր, ղեկավարել է Տաջիկստանում բասմաչական շարժման դեմ մղվող մարտերը։ 1932 թվականին եղել է ՀամԿ(բ) կ Միջինասիական բյուրոյի քարտուղար, 1934 թվականից՝ Տաջիկստանի կոմկուսի Կենտկոմի առաջին քարտուղար։ 1936 թվականին՝ ՀամԿ(բ) կ ԿԿ ԿՎՀ ֆինանսական խմբի ղեկավար։


== Պարգևներ ==
Պարգևատրվել է Լենինի շքանշանով (1935 թվական)։
Նևիլ Դե

Նևիլ Դե (ֆր.՝ Neuville-Day), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 163 մարդ, բնակչության խտությունը` 21.22 մարդ/կմ²։ Բնակավայրը զբաղեցնում է 7.68 կմ² տարածք։


== Աշխարհագրություն ==
Գտնվում է Փարիզ քաղաքից 185 կմ հյուսիս-արևելք, Շալոն ան Շամպայն քաղաքից 65 կմ հյուսիս, Շառլվիլ Մեզիեր քաղաքից 31 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 109 աշխատունակ (15-64 տարեկան) բնակիչ, որոնցից ակտիվ էին 71-ը, իսկ ոչ ակտիվները` 38։ Ակտիվության ցուցանիշը կազմում է 65,1 %։ 71 աշխատունակ մարդկանցից աշխատել է 63 անձ (38 տղամարդ և 25 կին)։ Գործազուրկ են եղել 8 անձ (3 տղամարդ և 5 կին)։ 38 անաշխատունակներից 9-ը եղել են աշակերտներ կամ ուսանողներ, 19-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կարմիր ապարանջաններ

«Կարմիր ապարանջաններ» (կատ.՝ Polseres vermelles, իսպ.՝ Pulseras rojas), հիվանդանոցում գտնվող դեռահասների կյանքի մասին պատմող իսպանական հեռուստասերիալ։ Առաջին եթերաշրջանը, որը բաղկացած է 13 սերիաներից, ցուցադրվել է 2011 թվականի հունվարի 24-ին, TV3 հեռուստաալիքով։ Սցենարի հեղինակն է Ալբերտո Էսպինոսոն, ով այն գրել է իր մանկության տարիներին հիվանդանոցում անցկացրած հիշողությունների հիման վրա։ Սյուժեն նվիրված է մի խումբ ընկերների պատմությանը, որի մասնակիցներն են դառնում հիվանդանոցի մանկական բաժնի վեց հիվանդներ։
Սկզբում նախատեսված էր ցուցադրել 3 եթերաշրջան։ 2011 թվականի հոկտեմբերին հայտարարվել է այն մասին, որ DreamWorks ստուդիան ձեռք է բերել սերիալի ամերիկյան տարբերակն ստեղծելու թույլտվությունը։ 2012 թվականի ամռանը իսպանական Antena 3 հեռուստաալիքը ցուցադրել է սերիալի 3-րդ եթերաշրջանը Pulseras rojas վերնագրով։
15 սերիայից բաղկացած երկրորդ եթերաշրջանը ցուցադրվել է 2013 թվականի հունվարի 14-ից 22-ը, TV3 ալիքում։


== Դերերում ==
«Կարմիր ապարանջաններ»ի խումբը կազմված էր վեց հոգուց։ Սերիալի առաջին եթերաշրջանում հիվանդանոցի տարեց այցելու Բենիտոն (Անդրե Բենիտո), որը դարձել էր Լեոյի յուրահատուկ ուսուցիչը, պատմում է նրան այն  մասին, որ բոլոր ընկերական խմբերում կարելի է առանձնացնել մարդկանց վեց տեսակ՝ առաջնորդ, երկրորդ առաջնորդ (ով կլինի խմբի առաջնորդն այն դեպքում, երբ չլինի առաջինը), անփոխարինելին, սիրունատեսը, խելացին և աղջնակը։ Հետևելով այս տեսությանը` Լեոն ձևավորում է իր խումբը՝

Լեո (Ալեքս Մոններ)՝ առաջնորդ։ Առաջին եթերաշրջանում դառնում է 15 տարեկան։ Ջորջիի հարևանը հիվանդասենյակում։

Ջորջի (Իգոր Սպակովսկի)՝ երկրորդ առաջնորդ։ Նա 14 տարեկան էր։ Ապրում է նույն հիվանդասենյակում Լեոյի հետ։

Քրիստինա (Հոանա Վիլապուժ)՝  աղջնակ։ Խմբի միակ աղջիկը։ Ապրում է ուրիշ հարկում։

Իգնասի (Միքել Իգլեսիաս)՝ սիրունատես երիտասարրդ։ Ապրում էր միևնույն պալատում Ռոկի հետ։

Թոնի (Մարկ Բալագեր)՝ խելացի։ Բոլոր մնացածից մեծ էր, բայց պահում էր իրեն երեխայի նման։ Տառապում է ասպերգերի համախտանիշով։ Միակն է, ով շփվում էր Ռոկի հետ։

Ռոկ (Նիկ Կարդոներ)՝ անփոխարինելի։ Խմբում բոլորից փոքր էր։ Ռոկի անունից պատումը հնչում է առաջին եթերաշրջանում։


== Պարգևներ ==
2011

Seoul International Drama Awards՝ Լավագույն սցենարը հեռուստասերիալի համար։
Premi ONCE Catalunya
Premis Nacionals de Comunicació` լավագույն հեռուստաշոուի համար։2013

Premios 2012 Micrófono de la Asociación Profesional Española de Informadores de Prensa, Radio, Televisión e Internet` Պաու Ֆրեյխաուսին` որպես լավագույն ռեժիսոր, և Ալբերտ Էսպինոզային` որպես լավագույն սցենարիստ։
Fotogramas de Plata մրցանակը շնորհվել է Ալեքս Մոններին` որպես լավագույն հեռուստատեսային դերասանի։


== Ծանոթագրություններ ==


== Տես նաև ==
Կարմիր ապարանջանները


== Արտաքին հղումներ ==
Սերիալի պաշտոնական կայքը
Երաժշտություն սերիալի համար
Սեն Դիդիե սու Օբենա

Սեն Դիդիե սու Օբենա (ֆր.՝ Saint-Didier-sous-Aubenas), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 773 մարդ, բնակչության խտությունը` 280.07 մարդ/կմ²։ Բնակավայրը զբաղեցնում է 2.76 կմ² տարածք։


== Աշխարհագրություն ==
Գտնվում է Փարիզ քաղաքից 500 կմ հարավ, Լիոն քաղաքից` 135 կմ հարավ, Պրիվա քաղաքից` 21 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 488 աշխատունակ (15-64 տարեկան) բնակիչ, որոնցից ակտիվ էին 359-ը, իսկ ոչ ակտիվները` 129։ Ակտիվության ցուցանիշը կազմում է 73,6 %։ 359 աշխատունակ մարդկանցից աշխատել է 324 անձ (182 տղամարդ և 142 կին)։ Գործազուրկ են եղել 35 անձ (14 տղամարդ և 21 կին)։ 129 անաշխատունակներից 31-ը եղել են աշակերտներ կամ ուսանողներ, 64-ը` թոշակառուներ, իսկ 34-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
S/2003 J 4

S/2003 J 4, Յուպիտերի անկանոն բնական արբանյակներից է, ունի հակադարձ շարժում։ Հայտնաբերվել է Հավայան համալսարանի աստղագետների խմբի կողմից, որը ղեկավարում են Սքոթ Շեփարդը և Դևիդ Ջուիտը, հայտնաբերման մասին հայտնվել է 2003 թվականի փետրվարի 5-ին։
S/2003 J 4 ունի մոտ 2 կմ տրամագիծ, և պտտվում է Յուպիտերի շուրջ միջինում 23 571 000 կմ հեռավորության վրա, 739,294 օրվա ընթացքում։ Արբանյակի ուղեծրի թեքումը կազմում է 147° խավարածրի հարթության նկատմամբ (149° Յուպիտերի հասարակածի նկատմամբ), իսկ էքսցենտրիսիտետը 0,3003 է։
Արբանյակը պատկանում է Պասիֆեի խմբին, որի արբանյակները ունեն հակադարձ շարժում, հեռավորությունը մոլորակից ընկնում է 22,8 - 24,7 գիգամետր միջակայքում, իսկ ուղեծրի թեքումը 144,5° - 158,3° միջակայքում։
S/2003 J 4 արբանյակը այլևս չի դիտարկվել հայտնաբերման պահից, և այժմ համարվում է կորսված։


== Տես նաև ==
Յուպիտերի արբանյակներ


== Ծանոթագրություններ ==
Ստրելկա (քաղաքատիպ ավան, Լեսոսիբիրսկի քաղաքային օկրուգ)

Անվան այլ կիրառումների համար տե՛ս՝ ՍտրելկաՍտրելկա (ռուս.՝ Стрелка), քաղաքատիպ ավան Ռուսաստանի Կրասնոյարսկի երկրամասի Լեսոսիբիրսկի քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 5371 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սանտա Մարիա դե Պալաուտորդերա

Սանտա Մարիա դե Պալաուտորդերա (կատ.՝ Santa Maria de Palautordera), մունիցիպալիտետ Իսպանիայում։ Գտնվում է Բարսելոնա նահանգում՝ Կատալոնիա ինքնավար համայնքում։ Մտնում է Վալես Օրիենտալ շրջանի կազմի մեջ։ Զբաղեցնում է 16,9 կմ² մակերես։ Բնակչությունը կազմում է 9040 (2010 թվական)։ Վարչական կենտրոնից գտնվում է 46 կմ հեռավորության վրա։


== Ծանոթագրություններ ==


== Արտաքին հղում ==
Աշխարհագրական դիրք։ Վարչական այլ տարածքներից հեռավորություն։ Կլիմա։ Կապի տեղեկատվություն
Գայի (Հայկ Բժշկյանց) հուշարձան (Երևան)

Գայի (Հայկ Բժշկյանց) հուշարձան, գտնվում է Նոր Նորքի Նանսենի անվան այգու դիմաց, տեղադրվել է 1977 թվականին։ Ընդգրկված է Երևանի Նոր Նորք վարչական շրջանի պատմության և մշակույթի անշարժ հուշարձանների ցանկում։


== Հեղինակներ ==
Քանդակագործ՝ Սուրեն Նազարյան
Ճարտարապետ՝ Սարգիս Գուրզադյան


== Տվյալներ ==
Հուշարձանը կառուցված է բրոնզից, բարձրությունը պատվանդի հետ 12,5 մետր է։ Աշխարհում ամենամեծ ու ամենաբարձր ձիարձանն է՝ հենված 2 ոտքի վրա, կշռում է 30 տոննա։ Արձանը ձուլվել է ուկրաինական տեխնոլոգիայով։ Հայ քանդակագործի հետ աշխատել են վարպետ ձուլողներ Կիևից, այդ թվում նաև Վիտալի Լիխովիդսկին։
Գայի հուշարձանին կից պատի վրա կան «Երկաթյա դիվիզիայի» հերոսապատումները պատկերող հարթաքանդակները։


== Պատկերասրահ ==

«Երկաթյա դիվիզիայի» հերոսապատումները պատկերող հարթաքանդակ

		
		
		
		
		

		
		
		
		
		


== Ծանոթագրություններ ==
Մազորան (Խլաթի գավառ)

Անվան այլ կիրառումների համար տե՛ս՝ Մազորան (այլ կիրառումներ)Մազորան, գյուղ Արևմտյան Հայաստանում, Բիթլիսի վիլայեթի Խլաթի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Քորթիլ

Քորթիլ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Բուքսհայմ (այլ կիրառումներ)

Բուքսհայմ, կարող է վերաբերել՝

Բուքսհայմ - կոմունա Գերմանիայում, Բավարիա երկրամասում՝ Ներքին Ալգոյ շրջան
Բուքսհայմ - կոմունա Գերմանիայի Բավարիա երկրամասում
Պյոտր Պետրոսյան

Պյոտր Պավելի Պետրոսյան (1924, Աշխաբադ, Askgabat District, ԽՍՀՄ), հայ մանկավարժ։ ԽՄԿԿ անդամ (1945): ՀԽՍՀ վաստակավոր մանկավարժ (1968): Հայրենական մեծ պատերազմի մասնակից։


== Կենսագրություն ==
Պյոտր Պետրոսյանը ծնվել է 1924 թվականին, Թուրքմենական ԽՍՀ-ի Աշխաբադ քաղաքում։ Սովորել է Աշխաբադի № 16 դպրոցում։ 1940 թվականի սեպտեմբերից, սկսել է համատեղել ուսումը աշխատանքի հետ։
1942 թվականի հունիսից զորակոչվել է կարմիր բանակ։ Սովորել է բարձրագույն ռազմական ավիամեխանիկների դպրոցում, 1944 թվականին ուղարկվել է Լենինգրադյան ռազմաճակատ, որպես ավիամեխանիկ։ Նրա կործանիչը կատարել է 6-8 թռիչք։ 1945 թվականին նրանց ավիագունդը տեղափոխվել է Հեռավոր Արևելք։ Մարտերից մեկում ոտքից ծանր վիրավորվել է։ Առողջանալուց հետո զորացրվել է բանակից և վերադարձել Աշխաբադ։  Պարգևատրվել է «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» և «Ճապոնիայի դեմ տարած հաղթանակի համար» մեդալներով։
Հեռավոր Արևելքում, 1945 թվականի օգոստոսին, ընդունվել է կոմունիստական կուսակցության շարքերը։ Պետրոսյանը սովորել է Աշխաբադի Գորկու անվան մանկավարժական ինստիտուտի ֆիզիկա-մաթեմատիկական ֆակուլտետում։
1952 թվականին Պետրոսյանը ընտանիքով տեղափոխվել է Հայաստան, աշխատել է ուսուցիչ, դպրոցի տնօրեն։ 1968 թվականին ստացել է Հայկական ԽՍՀ վաստակավոր ուսուցչի կոչում։ 1974 թվականից մաթեմատիկա է դասավանդել Ա. Ս. Պուշկինի անվան դպրոցում։


== Պարգևներ ==
ՀԽՍՀ վաստակավոր մանկավարժ (1968)
«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալ
«Ճապոնիայի դեմ տարած հաղթանակի համար» մեդալ


== Ծանոթագրություններ ==
Մաուրիսիո Պոչետինո

Մաուրիսիո Պոչետինո (իսպ.՝ mauˈɾisjo potʃeˈtino tɾoˈseɾo, մարտի 2, 1972(1972-03-02), Սանտա Ֆե նահանգ, Արգենտինա), արգենտինացի ֆուտբոլային մարզիչ և նախկին ֆուտբոլիստ, ով այժմ ֆրանսիական «ՊՍԺ» ակումբի գլխավոր մարզիչն է։ Որպես ֆուտբոլիստ, հանդես է եկել կենտրոնական պաշտպանի դիրքում։
Նրա ֆուտբոլային կարիերան տևել է 17 տարի, որից 10-ը «Էսպանյոլի» կազմում հանդես է եկել Լա Լիգայում։
Պոչետինոն իր մարզչական կարիերան սկսել է 2009 թվականի հունվարին։


== Ակումբային կարիերան ==
Արգենտինայի Մուրֆի քաղաքում ծնված Պոչետինոն իր ֆուտբոլային կարիերան սկսել է «Նյուելս Օլդ Բոյս» ակումբում։ 1994 թվականին Մաուրիսիոն տեղափոխվել է «Էսպանյոլ», որտեղ 6 մրցաշրջան եղել է ակումբի հիմնական կազմում։
2001 թվականի հունվարին Պոչետինոն տեղափոխվեց ֆրանսիական «Պարի Սեն-Ժերմեն», որտեղ կրկին հիմնական կազմում էր։ 2003 թվականին պայմանագիր ստորագրեց նույն երկրի «Բորդո» ակումբի հետ։ Մաուրիսիոն իր ֆուտբոլային կարիերան ավարտել է 2006 թվականին՝ «Էսպանյոլում»։


== Միջազգային կարիերան ==
1991 թվականի աշխարհի երիտասարդական առաջնության ժամանակ Մաուրիսիոն Արգենտինայի հավաքականի ավագն էր։ Ընդհանուր առմամբ 4 տարում Արգենտինայի հավաքականում մասնակցել է 20 խաղի, այդ թվում աշխարհի 2002 թվականի առաջնությանը։


== Մարզչական կարիերան ==


=== Էսպանյոլ ===
2009 թվականի հունվարի 19-ին Մաուրիսիոն մարզչական պայմանագիր ստորագրեց «Էսպանյոլի» հետ։ Մրցաշրջանի կեսից ակումբը ստացավ 18-րդ հորիզոնականում և հաղթելով 8 խաղերից 7-ում, այն ավարտեց 10-րդ հորիզոնականում։


=== Սաութհեմփթոն ===
2013 թվականի հունվարի 18-ին Պոչետինոն տեղափոխվեց Պրեմիեր Լիգա՝ պայմանագիր ստորագրելով «Սաութհեմփթոնի» հետ։ Անգլիայում իր առաջին խաղը «Էվերթոնի» հետ էր, որն ավարտվեց 0-0 հաշվով։ Անգլերենին վատ տիրապետելու պատճառով Մաուրիսիոն մամլո ասուլիսներին ներկայանում էր թարգմանչի հետ։


=== Տոտտենհեմ ===
2014 թվականի մայիսի 27-ին հինգ տարվա պայմանագիր ստորագրեց «Տոտտենհեմ Հոտսպուրի» հետ՝ դառնալով վերջին 12 տարվա ընթացքում լոնդոնյան ակումբի 10-րդ մարզիչը։ Նա «Տոտտենհեմում» բացահայտեց Հարի Քեյնին, Դելե Ալիին և Էրիկ Դայերին, ովքեր Անգլիայի ֆուտբոլի ազգային հավաքականի կազմում կմասնակցեն Եվրո-2016-ին։


== Մարզչական վիճակագրությունը ==
* Տվյալներն ըստ 2016 թվականի մարտի 17-ի


== Մրցանակներ ==


=== Ֆուտբոլային ===
 Նյուելս Օլդ Բոյս

Լիբերտադորեսի գավաթի ֆինալիստ - 1992
Արգենտինայի չեմպիոն (2), 1990/91, 1992 Էսպանյոլ

Իսպանիայի գավաթակիր (2), 2000, 2006 ՊՍԺ

Ինտերտոտոյի գավաթի հաղթող (1), 2001
Ֆրանսիայի գավաթի ֆինալիստ (1), 2003


== Ծանոթագրություններ ==
Բալին (գյուղ, Լիտինկայի շրջան)

Անվան այլ կիրառումների համար տե՛ս՝ ԲալինԲալին (ուկրաիներեն՝ Балин), գյուղ Ուկրաինայի Վիննիցայի մարզի Լիտինկայի շրջանում։ Հիմնադրվել է 1520 թվականին։
2001 թվականի տվյալներով Բալին գյուղում բնակվում էր 565 մարդ։ Բնակավայրը զբաղեցնում է 0,225 կմ² տարածք։ Բնակչության խտությունը կազմում էր 2511,11 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուիլյամ Պերկին

Սըր Ուիլյամ Հենրի Պերկին (անգլ.՝ Sir William Henry Perkin, մարտի 12, 1838(1838-03-12)[…], Լոնդոն, Մեծ Բրիտանիայի և Իռլանդիայի միացյալ թագավորություն - հուլիսի 14, 1907(1907-07-14), Հարրոու, Միդլեքս, Անգլիա, Մեծ Բրիտանիայի և Իռլանդիայի միացյալ թագավորություն), անգլիացի քիմիկոս, օրգանիկ։ 1853 թվականից եղել է Ա․ Հոֆմանի աշակերտը, ապա՝ ասիստենտը, 1884-1885 թվականներին՝ քիմիական արդյունաբերության ընկերության պրեզիդենտը։ Ստացել է առաջին սինթետիկ օրգանական ներկանյութը՝ մովեինը (վառ կարմիր գույնի), կազմակերպել դրա արտադրությունը, բացահայտել (1868) չհագեցած արոմատիկ (քՅ-արիլակրիլային) թթվի ստացման եղանակը։


== Ծանոթագրություններ ==
Դարյա Ժուկովա

Դարյա Ալեքսանդրովնա Ժուկովա (ռուս.՝ Да́рья Алекса́ндровна Жу́кова, հունիսի 8, 1981(1981-06-08), Մոսկվա, ԽՍՀՄ), Մոսկվայի «Գարաժ» ժամանակակից արվեստի թանգարանի հիմնադիր։


== Կենսագրություն ==
Ծնվել է բիզմեսմեն Ալեքսանդր Բորիսովիչ Ժուկովի և միկրոկենսաբան Ելենա Ժուկովի ընտանիքում։ ՌԻԱ Նովոստի հայտնում է, որ նրա հոր իսկական անունը Ալեքսանդր Շայյաբորխովիչ Ռադկին է (հետագայում վերցրել է կնոջ ազգանունը)։ Դստեր ծնունդից հետո նրա ծնողները բաժանվել են, և մայրը, հրավիրվելով աշխատել ԱՄՆ-ում, դստեր հետ մեկնել է Սանտա-Բարբարա (Կալիֆորնիա)։ Երեք տարի Դարյա Ժուկովան սովորել է հրեական դպրոցում։
16 տարեկանում Դարյան հոր հրավերով, ով ստացել էր Մեծ Բրիտանիայի քաղաքացիություն, տեղափոխվել է Լոնդոն։ Սովորել է Լոնդոնի նատուրոպատիայի ինստիտուտում (London College of Naturopathic Medicine):
2006 թվականին Ժուկովան և նրա ընկերուհին՝ Կրիստինա Տանգը, հիմնադրել են մի ընկերություն, որը թողարկում է հագուստ Kova & T ապրանքանիշով։ 2007 թվականին բրենդը ներկայացված էր աշխարհի ավելի քան 80 խանութներում. Kova & T հագուստ կրել են դերասանուհիներ Քեյթ Մոսսը, Միշա Բարտոնը և Օլսեն քույրերը։ 2010 թվականին Ժուկովան ասաց, որ ընկերության գործունեությունը վերահսկում է իր ընկերուհին։ Մամուլում գրվել է այն մասին, թե նա թենիսիստ Մարատ Սաֆինի ընկերուհին է։

2007 թվականին Ժուկովան Օլեգ Դերիպասկայի կնոջը՝ Օլգային, օգնել է ստեղծել է Spletnik.ru կայքը, որը նվիրված է շոու բիզնեսի նորություններին։
2008 թվականին Ժուկովան հիմնադրել է արվեստի զարգացման ու աջակցման Iris Foundation բարեգործական հիմնադրամը։ Հետագայում հիմնադրամը բացել է «Գարաժ» թանգարանը, Garage ամսագիրը և մասնակցել Սանկտ Պետերբուրգում Նոր Հոլանդիա կղզու վերակառուցման նախագծին։
2008 թվականին Դարյա Ժուկովան դարձել է Մոսկվայի ժամանակակից մշակույթի «Գարաժ» կենտրոնի հիմնադիրը։ Financial Times թերթի արվեստի բաժնի խմբագիր Ջեն Դելլիին Ժուկովային անվանում է «նշանակալի անձ արվեստի աշխարհում». Դելլին գրում է, որ Ժուկովան կարողացել է ստեղծել «համաշխարհային կարգի արվեստի պատկերասրահ, ինչպես նաև արմատապես ​​փոխել Մոսկվայի մշակութային կյանքը»։ 2015 թվականի մարտին «The Art Newspaper Russia» ամսագիրը Դարյա Ժուկովայի և Ռոման Աբրամովիչին ներառեց «100 գլխավոր անձինք ռուսական արվեստում (բացի նկարիչներից)» ցանկի վեցերորդ հորիզոնականում։
2011 թվականին Ժուկովան հիմնադրել է «Garage» անգլերեն ամսագիրը, որը նվիրված էր արվեստին։ 2013 թվականին սկսել է թողարկվել ամսագրի ռուսերեն տարբերակը։


== Ընտանիք ==
2005 թվականին Դարյա Ժուկովան ծանոթացել է ռուս գործարար և Ռուսաստանի ամենահարուստ մարդկանցից մեկի՝ Ռոման Աբրամովիչի հետ, և մի քանի տարի անց նրանք ամուսնացել են։ 2007 թվականին մի շարք ԶԼՄ-ներ սկսել են Ժուկովային կոչել Աբրամովիչի ընկերուհի, և այդ ծանոթության հետ են կապել գործարարի ամուսնալուծությունը։ Ժուկովան և Աբրամովիչը երկու երեխա ունեն՝ Ահարոն Ալեքսանդրը (ծնվել է 2009 թվականին) և Լեան (ծնվել է 2013 թվականին)։ 2017 թվականին Ժուկովան ու Աբրամովիչը բաժանվել են։


== Նշումներ ==


== Ծանոթագրություններ ==


== Արտաքին հղումներ ==
Дарья Жукова — представительница «золотой молодежи». Справка // РИА «Новости», 14 марта 2007
Интервью Дарьи Жуковой о центре «Гараж» // GQ, октябрь 2009
Կրասնոսյոլովկա (գյուղ, Բելոգորսկի շրջան)

Կրասնոսյոլովկա (ուկրաիներեն՝ Красноселівка, Ղրիմի թաթարերեն՝ Yeñi Sala), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Բնակավայրը նախկինում նաև անվանվել է Ենի-Սալա։
2001 թվականի տվյալներով Կրասնոսյոլովկա գյուղում բնակվում էր 74 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չինչոն (քաղաք)

Չինչոն (իսպ.՝  Chinchón) քաղաք և մունիցիպալիտետ Իսպանիայում։ Գտնվում է Մադրիդ պրովինցիայի Մադրիդ ինքնավար համայնքի կզմում։ Մունիցիպալիտետը գտնվում է Լաս Վեգաս շրջանում։ Տարածքը կազմում է 115.9 կմ2, բնակչությունը՝ 4943 մարդ (2006 թվականի տվյալներով)։ Մունիցիպալիտետի տեսարժան վայրերից է գլխավոր կլոր հրապարակը, որը հաճախ օգտագործվում է նաև ցլամարտի համար։


== Արտաքին հղումներ ==
Պաշտոնական կայք
Описание города с фото (русс. яз)
Բալաշիխա

Բալաշիխա (ռուս.՝ Балашиха), քաղաք Ռուսաստանի Դաշնությունում՝ Մոսկվայի մարզում։ Հեռավորությունը Ռուսաստանի մայրաքաղաքից ընդամենը 1 կիլոմետր է։ Ընկած է մոսկովյան օղակաձև ավտոմայրուղու վրա, Պեխորկա գետի ափին։ Բնակչության թվաքանակը 1970 թվականին եղել է 92.400, 1989-ին՝ 147.909, 2010-ին՝ 215.494:


== Անվան ստուգաբանություն ==
Ուգրո-ֆիննական լեզուներից թարգմանած՝ Բալա-շիխա նշանակում է տոնախմբությունների երկիր, ծիծաղի ու կատակի երկիր. այս կողմերում սլավոններից առաջ ուգրո-ֆիննական ցեղի պատկանող մարդիկ են ապրել։


== Աշխարհագրություն ==
Դեռ 19-րդ դարում Բալաշիխան համբավվել է իր Պեխորկա գետի և ուշագրավ ջրային համակարգի շնորհիվ, համակարգ, որը ձգվում է հյուսիսից հարավ՝ 40  և արևելքից արևմուտք՝ 20 կիլոմետր։ Ընդ որում՝ այդ տարածքում բազմաթիվ փոքր լճեր ու լճակներ են առաջացել այն ամբարտակների պատճառով, որոնք կանգնեցվել են գետի վրա՝ 19-րդ դարում Բալաշիխայում շահագործման հանձնված բամբակամշակման ֆաբրիկաները էներգիայով ապահովելու համար։


== Պատմություն ==
Բալաշիխան հիմնադրվել է 1830 թվականին, քաղաքի կարգավիճակ է ստացել 1939-ին։ Շրջակայքի մի շարք գյուղակներ, որոնք ժամանակի ընթացքում ձուլվել են քաղաքին, շատ ավելի վաղ են հիմնված եղել։
Բալաշիխայով է անցնում հանրահայտ Վլադիմիրյան տրակտը, որով դեռ ցարական ժամանակներում դատապարտյալներին ոտքով Մոսկվայից քշել են դեպի սիբիրյան աքսորավայրերը։ Խորհրդային տարիներին այդ ճանապարհը վերանվանվել էր՝ կոչվելով նշանավոր գրող Մաքսիմ Գորկու անունով։


== Քույր քաղաքներ ==
Բալաշիխան բարեկամական  սերտ կապեր է հաստատել հետևյալ քաղաքների հետ.

 Մարտին, Սլովակիա
 Պերնիկ, Բուլղարիա
 Յանչժոու, Չինաստան


== Գրականություն ==
"Balashikha in stories" (Балашиха в очерках и зарисовках) - А. Галанин и др.


== Ծանոթագրություններ ==


== Արտաքին հղումներ ==
Բալաշիխայի պաշտոնական կայքէջը
Unofficial website of Balashikha Archived 2013-01-15 at the Wayback Machine.
Playing with Fire

Վերտողային տեքստ«Playing with Fire»(կորեերեն՝ 불장난), հարավկորեական Blackpink-ի խմբի երգերից է։ Այն հրապարակվել է 2016 թվականի նոյեմբերի 1-ին Square Two ալբոմից YG Entertainment կազմակերպության կողմից, առաջնելույթը կատարվելէ KT Music-ի կողմից։ Երգի բառերը գրել է Թեդդին, իսկ երգի կոմպոզիտորներն են Թեդդին և R.Tee-ին։


== Հրապարակում ==
Օգոստոսին Ջեննին հրապարակում է նկար և նկարագրության մեջ գրում «Playing with Fire», հետևելով նրան Ռոզզոն և Ջիսուն նույնպես հրապարակում են նկար թիզերներ։ Հոկտեմբերի 31-ին «Playing with Fire» երգի տեսահոլովակը հրապարակվում է։ Այն հայտարարում է խմբի վերադարձի մասին, նրանց երկու երգերը նոյեմբերի 6-ին SBS ընկերության Inkigayo շուին ներկայացվում է Mnet's M Countdown շոուի ժամանակ 2016 թվականի նոյեմբերի 10-ին։


== Երգի տեսահոլովակ ==
«Playing with Fire» երգի տեսահոլովակը նկարահանվել է Սե Հյուն-սունգի տնօրինությամբ, նա նաև մասնակցել և տնօրինել էր «Boombayah» երգի տեսահոլովակի նկարահանումներին, «Playing with Fire» երգի տեսահոլովակը հրապարակվել էր խմբի ՅուԹյուբյան պաշտոնական էջում 2016 թվականի նոյեմբերի 1-ին։ Խումբը նաև հրապարակում է «Playing with Fire» երգի պարի տեսահոլովակը իրենց ՅուԹյուբյան էջում նոյեմբերի 4-ին ։ Պարի սխեման ստեղծել էր Kyle Hanagami-ին, ով նաև օգնել էր նրանց «Boombayah» երգի պարի սխեմայի համար։


== Չարթեր ==


=== Շաբաթվա չարթեր ===


=== Ամսվա չարթեր ===


== Ծանոթագրություններ ==